SPRÁVA O ÚČASTI VEREJNOSTI
NA TVORBE PRÁVNEHO PREDPISU


Verejnosť bola o príprave návrhu zákona, ktorým sa mení a dopĺňa zákon Slovenskej národnej rady č. 96/1991 Zb. o verejných kultúrnych podujatiach v znení neskorších predpisov informovaná prostredníctvom predbežnej informácie zverejnenej dňa  30. júna  2026 na portáli Slov-Lex (PI/2026/159). Lehota na vyjadrenie sa k hlavným bodom konzultácií bola určená do 17. júla 2026. 
V lehote na zaslanie podnetov a návrhov zo strany verejnosti boli navrhovateľovi doručené podnety zo strany:
1. Asociácie rádií Slovenska (ARS)
2. Asociácie televíznych vysielateľov Slovenska (ATVS)
3. Verejnosť 

ARS a ATVS namietali vo svojom vyjadrení, že predmetný zákon patrí do pôsobnosti Ministerstva kultúry SR. 

Ministerstvo vnútra SR pripravuje novelu zákona Slovenskej národnej rady č. 96/1991 Zb. o verejných kultúrnych podujatiach v znení neskorších predpisov na základe úlohy B.1. uznesenia vlády Slovenskej republiky č. 254 zo 17. júna 2026 ku Koncepcii ochrany mäkkých cieľov na roky 2026-2030. 

Na príprave návrhu zákona  sa podieľali aj zástupcovia organizátorov verejných kultúrnych podujatí.

Na základe vyššie uvedeného možno konštatovať, že verejnosti bola umožnená primeraná účasť na tvorbe návrhu právneho predpisu a jej pripomienky boli v procese prípravy riadne vysvetlené a zohľadnené.

